Järgnev saade on valminud tänu J.Meyeri teenistuspartnerite toele.
Olgu küsimus võlgadest vabanemises,
suhte kallal töötamises või tagasi kooli minemises -
meil kõigil on vaid üks elu selleks.
Mida sa enda omaga teed?
On aeg hakata elama eesmärgistatud elu.
Minu raamat "Haara päevast" õpetab, kuidas seda teha.
Tellitav Joyce'i kodulehe kaudu.
Tahan julgustada sind
tegema ususammu ja ütlema:
"Jumal, olen lõpetanud iseenda teenimise;
iseenda pilli järgi tantsimise
ja ärritumise selle peale, kui ma ei saa seda, mida tahan.
Kui Sina ei suuda minu eest hoolt kanda,
siis kes seda üldse suudab?"
IGAPÄEVAELU RÕÕMUD
Heldekäelisus ei ole mingi loomulik asi.
Mida vähem Jumala Sõna me loeme,
seda vähem võitud ja Vaimust juhitud jutlusi
kõlab me kantslitest
ja seda enam isekamaks maailm muutub.
Seetõttu ei tohi me jutlustajate ja jumalasulastena öelda inimestele
seda, mida nad kuulda tahavad,
vaid me peame jagama neile seda, mida neil on vaja kuulda.
Loodetavasti neile ka meeldib see, mida nad vajavad,
aga kui nad ka ei taha seda kuulda, peame seda siiski jagama.
Samas pole see meie vastutus, kui nad ei taha seda kuulda.
Meie asi on armastada inimesi, mitte kunagi anda alla nende suhtes,
palvetada nende eest
ja jagada nendega tõde armastuses.
Aamen?
Aegu tagasi, Pauluse päevil,
kirjutas ta Timoteosele,
mille leiame 2. Timoteose 3:2,
mis kirjeldab inimeste olukorda viimseil päevil.
"Sest siis on inimesi, kes on enesearmastajad, rahaahned,
kelkijad, ülbed, teotajad,
sõnakuulmatud vanemaile, tänamatud, nurjatud."
Ma ei näe siin ühtki asja,
mida me ei näeks tänapäeva ühiskonnas.
Ära nüüd heitu sellest! See pole üldse mingi halb uudis.
See on lihtsalt ajajärk,
mille jaoks Jumal on meid valinud elama siin maa peal.
See on põnev!
Sa oled Kristusesse uskuja.
Sa võtsid töölt vabaks,
et tulla reede hommikul siia konverentsile.
Sa tulid siia selleks, et kuulda õpetust Jumala Sõnast.
Nii et seda sa ka saad!
Ja isegi, et see on maailma olukord,
ei tohiks ega saaks see kunagi olla meie olukord!
Nii et, me julgustame üksteist olema helded.
Teadsid sa muide, et on piiblisalme, mis ütlevad,
et peame jätkuvalt julgustama üksteist olema helde südamega?
Me ei pea istuma lõuna ajal sõpradega maha, et klatšida
ja rääkida kõigist oma probleemidest.
Kuidas oleks, kui rääkida hoopis sellest,
kuidas olla õnnistuseks kellelegi teisele.
Oleks see alles nauditav, mis?
Me kristlastena peame õppima,
kuidas mitte hoida kinni sellest, mida omame.
Sest fakt on see,
et kõik, mis meil on, pole nagunii tõeliselt meie oma.
Me oleme vaid kõige omatava haldajad.
Piiblis on mitmeid kirjakohti, mis ütleb, et me oleme vaid haldajad,
kuniks peremees tagasi tuleb,
et kuulda ja näha,
mida oleme meie kätte usaldatuga teinud
ja tasuda meile vastavalt.
Tea, et palgapäev on tulekul!
Aamen?
Ma usun, et Royl ja Cathyl saab olema erakordne palgapäev.
Kütta 19 aastat mööda teid ja radu, külastades üht vanglat teise järel,
lugematuid kinnipeetavaid üksteise järel.
Kõik teavad, mida mina teen - ma olen telekas.
Enamus inimestel aga pole aimugi, mida nemad teevad.
Kuid Jumal teab.
Jumal teab.
Kui Jumal on andnud sulle mõne ülesande,
siis parim, mida teha saad, on täita oma ülesannet
ja teha seda jätkuvalt, jätkuvalt, jätkuvalt,
kaitstes end selle eest,
et sa ei muutu isekaks ja kitsarinnaliseks,
sest Jeesus tuleb peagi tagasi.
Te pole seda mu käest tihti kuulnud,
kuid loodetavasti kuulete edaspidi üsna tihti mind ütlemas,
et Jeesus tuleb pea.
Usun, et peame end selleks valmis seadma
ja ka teisi selleks valmis seadma.
Nii et, maailma olukord on jah selline, kuid mitte meie oma.
Kes aga meie siis oleme?
Me oleme valgus!
Nii lihtne see ongi!
Maailm on täis pimedust,
aga meie oleme valgus.
Jeesus on maailma valgus ja meie esindame Teda,
mistõttu peame minema vaid välja ja särama.
Peame pühkima mustuse omaenda "lambipirnilt"
ja panema tule põlema.
Kohe nii erksalt kui vähegi võimalik.
Aamen?
Ma ei taha enam näha mingit videvikuvalgust oma elus.
Hotellis, milles seekord viibin, ma vaevu näengi ennast.
Kõik näib kollasena, kaasaarvatud ma ise.
Mulle aga meeldib valgus.
Käies erinevatel konverentsidel ja viibides erinevates hotellides
mulle meeldiks valgus ja see, et ennast ikka näeksin.
Sest päriselt ka -
kui ma jään liiga kauaks sellistesse "pimedatesse" hotellidesse,
hakkab see mind rõhuma.
Me vajame valgust!
Maailm ei oleks nii rõhutud, kui me läheks välja ja säraks!
Jumal ütles mulle kord: "Mu rahvas on kõikjal."
Tehastes, koolides,
ülikoolides, valitsuses, ärimaailmas, toidupoodides.
Me oleme kõikjal.
Kuid keegi ei tea seda.
Me oleme kõikjal, kuid keegi ei tea seda,
sest me peidame end.
Peame panema tule põlema!
Kergeim viis, kuidas seda teha, on olla lahke inimeste vastu.
Ära ole osa klatšimistest, pingete tekitamisest ja muust sellisest.
Ära istu ja virise koguaeg, olles ise samal ajal nii õnnistatud.
Ossa, see on nii põnev, et hüppa või siit lavalt alla!
Peame õppima,
kuidas mitte omistada seda, mida omame
ning elada avatud pihkude ja avatud südamega.
Ma tahan olla ilus inimene.
Mitte vaid väljanägemise poolest,
aga ka seespidiselt.
Tahan omada ilusat südant ja hinge.
Ja ma tahan, et inimesed kogeks minuga suhtlemise järel,
et olen jätnud neisse midagi.
- Te oletegi ilus, Joyce! Tänan!
Isekus tundub päästmatuile täiesti normaalse nähtusena.
Me aga ei saa süüdistada neid selles, sest nad ei oskagi muudmoodi olla.
Isekus ongi miski, mis on neile omane.
Küll aga saame me õpetada inimesi oma eeskuju kaudu.
Ma ise olen õppinud väga palju Dave'lt
lihtsalt läbi selle, et ta on mulle eeskujuks.
Ma kasvasin üles ilma korralike eeskujudeta,
teadmata üldse, mis asi on rahu.
Ma sõna otseses mõttes ei teadnud, mis tunne on kogeda rahu.
Sest kõik, mida ma pidevalt enda ümber nägin, oli viha ja pinge
ja tülid.
Nii et, ma ei teadnud rahust midagi,
mõeldes Davega abielludes, mis küll tal viga on?
Mina tahtsin tülitseda ja vaielda,
sest see oli miski, millega olin harjunud
ja mis mind laadis.
OK, ma ei hakka sellesse teemasse üldse minemagi.
Dave aga oli järjekindlalt...
Ütle: järjekindlalt.
Jääme korra hetkeks siia.
Kui tahad olla maailmale tunnistuseks,
pead olema järjekindel.
Olema ühtemoodi iga päev - päev päeva järel.
Suurim kompliment, mida keegi võiks sulle eales teha, on:
"See inimene on tore inimene ja ta on koguaeg ühesugune."
Ühesugune.
Tead, mis?
Sa ei tunne kedagi päriselt enne,
kui oled näinud teda kõikvõimalikes olukordades.
Seetõttu ka, olles käinud vaid 12. kohtingul,
ei pruugi sa ikka täpselt teada, kellega sa abiellud.
Kohta kellegagi ikka piisavalt kaua,
et käia üheskoos kasvõi pisutki ka tulest ja veest läbi.
Meil Davega polnud seda.
Me käisime vaid viiel kohtingul ja seejärel juba abiellusime.
Kuid minu puhul olid nii paljud asjad sassis,
et Jumal pidi kiiresti tegutsema, sest muidu poleks Dave ehk...
Nii et, meie olukord oli tõesti Jumalast endast ja Tema poolt sätitud.
Sest niisama lihtsalt ikka nii võrratut meest nagu Dave ei leia,
kes abielluks minusuguse naisega ja laseks mul teha kõike, mida teen,
olles õnnelik ja rõõmus iga päev.
Dave on nii armastav ja nii hea mu vastu!
Ja mida vanemaks ta jääb, seda paremaks see muutub.
Naised, kuulge - Dave peseb kodus nõusid.
Ta peseb pesu,
triigib mu riideid, kui tarvis,
täidab õhuniisutit
ja mängib golfi.
Tohutu suure aja golfi.
Ja ta vaatab ka pesapalli ja korvpalli ja tennist ja golfi ja...
mida kõike veel.
Jalgpalli, bowlingut.
Dave on kaasas kõigega, mis veereb ja põrkab.
Me esimesed 25 aastat abielust ma muudkui vingusin ja näägutasin,
kuid ta ei pesnud tol ajal pesu või nõusid.
Sa ei saa näägutamise kaudu panna kedagi tegema midagi,
mida sina tahad.
OK, läheme edasi.
Aeg abikaasast rääkimiseks on otsas.
Me peame minema maailma ja olema eeskujuks.
Me peame võitlema ahnuse vastu.
Räägime korra sellest, kui koledad on ahnus ja ihnus.
Need pole kohe kindlasti mitte ilusad,
Õpetussõnad 28:25 laiendatud tõlge: "Ablas hing õhutab riidu,
aga kes loodab Issanda peale, kosub ja on õnnistatud."
Ahnel inimesel pole mingit rahu ja ta pole kunagi rahul.
Luuka 12:15
Vaadake ette ja hoiduge igasuguse ahnuse eest -
meeletu igatsuse eest rikkuse ja üha enama järele,
sest külluseski ei olene kellegi elu sellest, mis tal on!”
Üks viise, kuidas kaitsta end ahnuse eest,
on olla jõuliselt helde.
See on nii oluline, et Paulus lausa ütles korintlastele,
et nad ei peaks lävima ahnete ja ihnsate inimestega.
Ta ütles, et nendega ei tohiks palju aega veeta.
Miks?
Sest teistes olev jääb ka meile külge.
1 Korintlastele 5:9-11 "Ma kirjutasin teile ühes kirjas,
et ärge suhelge lähedaselt ja pidevalt kõlvatutega..."
Sa ei saa vältida kõiki ihnsaid inimesi,
kuid nad ei pea ka saama su parimateks sõpradeks.
"Seda ma ei ütle üldiselt selle maailma kõlvatute või ahnete ja riisujate
või ebajumalateenijate kohta,
sest muidu peaksite maailmast ära minema
ja lahkuma täielikult inimeste seast."
Usun, et Paulus oli saanud siin ühe ilmutuse.
Paulus ütleb ka 1 Timoteose 3:8 ja Tiituse 1:7,
et need, kes on koguduses juhtivatel kohtadel,
ei tohi olla ahned.
On äärmiselt kahetsusväärne näha jumalariigitöös inimesi,
kes on saanud nii õnnistatud,
et hakkavad mingi hetk kuritarvitama raha,
mis on neile antud evangeeliumi kuulutamiseks.
Maailma silmis ei heida miski Jumalariigile ja Kristuse Ihule
nii palju varju kui just sellised näited.
Seetõttu ongi nii oluline,
et juhtivkohtadel oleksid tugeva selgrooga mehed ja naised,
kes samas on aruandvad kellegi ees.
Ma ei tea ühtki inimest, kes suudaks püsida õigel teel,
kui ta pole üldse mitte aruandev või vastutav kellegi ees.
Kui poleks ka muud põhjust olla kohaliku koguduse liige,
siis ainuüksi see juba on.
Sest kui sa võib-olla jääd kuueks kuuks eemale,
hakkab keegi sinust siiski puudust tundma
ja otsib su üles, et olla kindel, ega sa pole rajalt maas.
Käi koguduses, kus sinust hoolitakse!
Ära käi koguduses, kus kui puudud 9 kuud,
keegi isegi ei helista ega tunne huvi, oled sa elus või surnud?
Sest küsimus pole vaid kirikus käimises
ja taevasse linnukese kirja saamises.
Küsimus on kellegi ees aruandev olemises.
See on ka üks hea põhjus, miks kaasata end kuhugile
ja teenida kaasa,
sest siis sa lihtsalt pead kohale ilmuma.
Ma ei tea, kas oled märganud või mitte,
aga ma pole jätnud vahele mitte ühtegi oma koosolekutest.
Kõik need 40 aastat!
Kõigi nende 40 aasta jooksul on olnud vaid paar korda,
mil pidin oma mineku tühistama,
saates enda asemel kellegi teise väga hea,
sest olin ise nii haige, et suutsin end vaevu liigutadagi.
Ma ei ärka hommikul, mõeldes: "Ei tea, kas minna täna või mitte?"
Ma olen vastutav ja aruandev te ees!
Me teenistusel on oma juhatus
ja nii mu mees kui 4 last hüppaks mulle hoobilt turja,
kui ma ei elaks välja seda, mida ise õpetan.
Mu poeg ütleks: "Kõlab pisut uhke olemisena see lugu"
"Usun, et kuulsin sind nädal tagasi kannatlikkusest rääkimas."
Me peame olema aruandvad kellegi ees!
Ära ümbritse end vaid nendega, kes kõigele takka kiidavad;
kellele saad öelda vaid seda, mida nad kuulda tahavad
või nad pole enam su sõbrad.
See pole mingi suhe!
Aamen?
Isekas inimene on väikese hingega.
Üks mu lemmiksalme on Markuse 8:34
"Ja Jeesus kutsus rahvahulga koos oma jüngritega enese juurde
ja ütles neile: Kui keegi tahab käia minu järel,
siis ta salaku oma mina
iseennast ja oma huvisid unustades ning ignoreerides
ja võtku oma rist ja järgnegu mulle."
See aplaus algas pisut vaikselt.
See on ikka päris tõsine piiblisalm!
"Kas see siis tähendab, et ma ei tohiks endast üldse hoolida?"
Me esimene reaktsioon on muidugi õhu ahmimine.
"Aga mina? Kes siis minu eest hoolitseb?
Kes minu heaks midagi teeb?"
No kui me ajame asju Jumala tahte järgi,
siis Tema on ka see. kes kannab hoolt me eest!
Seega, kui oled veetnud kogu oma elu
püüdes kanda hoolt vaid iseenda eest,
pole sul aimugi, mida Jumal võiks teha su heaks!
Korralda üks suur pensionipidu,
kus saadad enda pärast muretsemise pensionile
ja usaldad end Tema hoolde,
lastes oma elul olla õnnistuseks, kus iganes sa ka ei käiks.
Tahan julgustada sind
tegema ususammu ja ütlema:
"Jumal, olen lõpetanud iseenda teenimise,
iseenda pilli järgi tantsimise
ja ärritumise selle peale, kui ma ei saa seda, mida tahan.
Kui Sina ei suuda minu eest hoolt kanda,
siis kes seda veel üldse suudaks?"
Ma olen öelnud Jumalale midagi,
mis võib sind häirida, kui pisut religioosne oled, aga...
Aga ma riskin siiski.
Ütlesin Jumalale: "Kui tahad, et oleksin Sinu oma
ja panustaksin oma elu kõigele sellele, mida ma teen,
siis ma tahan ka olla hoitud naine, mistõttu Sina kanna hoolt mu eest."
Psalmid 37:4 "Olgu sul rõõm Issandast;
siis ta annab sulle, mida su süda kutsub!"
Aja sina taga Jumalat
ja Tema paneb kõik muu ajama taga sind.
Heldekäelisus vabastab nii palju head me oma ellu.
Apostlite teod 10:1-4
"Kaisarea linnas oli üks mees, Korneelius nimi,
nõndanimetatud Itaalia kohordi pealik,
vaga ja jumalakartlik koos terve oma perega;
ta jagas rahvale palju almuseid ja palus alati Jumalat."
Nii et, see mees oli nii palvetaja kui andja.
Tead, mis?
Kui sa õpid olema nii palvetaja kui andja,
võib Saatan kohe heaga su tee pealt kaduda.
Palvetaja ja andja.
Tagasi lihtsate tõdede juurde.
Mida ma olen teinud,
et aidata kedagi möödunud nädala jooksul?
Millal ma tegin viimati midagi
kellegi teise heaks?
Olen ma üldse kunagi midagi kellegi teise heaks teinud?
Kui Jumal näeb mu elu, kas Ta ütleb siis seepeale: "Ilus!"?
Absoluutselt ilus!
Aamen?
Ma tahan, et Jumal võiks olla uhke me üle.
Igaühe meie üle, kes me nimetame end kristlasteks.
Tahan, et Jumal oleks uhke me üle.
Aamen?
Usun, et me kõik peame olema valvel isekuse suhtes.
Kui aus olla, siis parim viis, kuidas seda teha,
on olla teadlikult nii helde kui vähegi võimalik
ja igal võimalikul moel nagu võimalik.
Ela avatud pihkude ja avatud südamega,
sest see on imeilus, kui seda teed.
Täna pakume sulle raamatut "Elades pealpool oma tundeid".
Usun, et me kõik peame seda tegema,
kuna me tunded jäävad meile sageli tee peale ette.
On erinevat sorti tundeid, millest peame rääkima.
Tundeid ei pea eirama,
kuid me ei tohi lasta neil mõjutada oma otsuseid.
Tahan julgustada sind tellima selle raamatu
ja kui sind huvitab vaimulik küpsus, siis sulle meeldib see kohe kindlasti.
Lisaks sellele veel CD "Võites ootamise mängu".
Me tunded kasvavad vahel üle pea,
kui peame ootama midagi, aga seda ei tule ega tule.
Nii et, lase Jumala Sõnal tuua võit, mida nii väga igatsed.
Aitäh olemast meiega!
Õnnistusi ja ilusat päeva sulle!
"Armas Joyce,
lugesin hiljaaegu su raamatut "Elades pealpool oma tundeid".
See on totaalselt tervendanud mu südame
ja ma olen hakanud tasapisi võitma oma emotsionaalseid reaktsioone.
Kogen igapäevast vabanemist
ja usun, et kogen peagi täit võitu!
See on peale Piibli parim raamat, mis eales kirjutatud!"
Pakume sulle täna Joyce'i raamatut "Elades pealpool oma tundeid"
ja CD'd "Võites ootamise mängu".
Tunded võivad olla mõjusad ja tugevad,
kuid me ei pea laskma neil valitseda oma elu üle.
CD'l aga õpetab Joyce, kui oluline on talitseda oma hinge
ja hoida alal oma rahu.
Kui tahad saada parimaks tunnete haldajaks,
siis see pakkumine on sulle.
Tellimisinfo on nähtav ekraanil
LOOTUSE KÄSI
VANGLATEENISTUS Kristuse jagamine trellide taga
Joyce Meyeri teenistus on jõudnud ühe verstapostini,
kus kinnipeetavatele on jagatud välja 3. miljonit kinkekotti,
kus sees on seepi ja Joyce'i raamat.
Enam kui 3500 vanglat
kõigis 50. osariigis
48 riigis
Enam kui 139 000 päästmisele tulekut
Isa Jumal, me täname Sind...
Täna on tõeline verstaposti päev,
kuna sai täis 3. miljonit pakki, mille oleme välja jaganud.
Nende välja jagamine on olnud lihtsalt imeline
ja suurel hulgal elusid on saanud puudutanud
meie vanglateenistuse kaudu.
Mõtlen tagasi kõigile neile aastatele ja kohtadele, kus oleme käinud.
Inimestele, kelleni oleme jõudnud ja kes on saanud abi.
Kõik need kirjad ja tunnistused, mida oleme saanud selle kohta,
kuidas see kõik on mõjutanud ja muutnud elusid.
Osad elud on kohe totaalselt muutunud
ja inimesed ei ole enam endised.
Milline õnnistus see kõik on!
Tahan öelda ühe suure, suure "Aitäh",
sest ilma oma partneriteta me seda ei suudaks.
Nemad on need, kes teevad me teenistuse võimalikuks.
Nii et, see mõju, mida omame nii vanglates kui üle kogu maailma,
on kõik tänu me ustavatele partneritele,
kellest paljud on seda olnud pikka aega.
LOOTUSE KÄSI
Otsid häid uudiseid?
Enam pole vaja otsida!
Telli me kodulehelt endale tasuta ajakiri "Igapäevaelu rõõmud".
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele